[{"text_idx": "#000003", "text": "Nukitsamees ta\u0308histab 40. su\u0308nnipa\u0308eva suurejoonelise kontsertetendusega Mulgimaal"}, {"text_idx": "#000005", "text": "Sel suvel mo\u0308o\u0308dub 40 aastat Nukitsamehe kinolinadele jo\u0303udmisest. Kultusfilmi va\u0308a\u0308rikat su\u0308nnipa\u0308eva ta\u0308histatakse kontsert-etendusega samas paigas Mulgimaal, kus 40 aastat tagasi Nukitsameest filmiti."}, {"text_idx": "#000006", "text": "\"To\u0303ena\u0308oliselt filmiti Nukitsamees Mulgimaal seeto\u0303ttu, et siinsed talud asuvad kaunil maastikul, need olid ajalooliselt suured ja heal ja\u0308rjel,\" selgitab kontsert-etenduse korraldaja Priit Oks. Nukitsamehe kodutaluks oli Killaste talu ning no\u0303iamaja ehitati Rutu ma\u0308e la\u0308hedale metsa. Oksa so\u0303nul on no\u0303iamaja ta\u0308naseks ajahambale ta\u0308ielikult alla vandunud, kuid Killaste talus veel terasele silmale tuvastatavad peamaja, ait ning loomulikult imelised vaated loodusele."}, {"text_idx": "#000007", "text": "Nii su\u0308ndiski idee samas paigas taaselustada Nukitsamehe filmist tuntud helilooming ning minna jalutuska\u0308igule Eestimaa inimeste poolt armastatud filmi telgitagustesse."}, {"text_idx": "#000009", "text": "\"Kohalikus kogukonnas on 1981. aasta suvest hulgaliselt rahvapa\u0308rimust, mille toome esmakordselt publikuni,\" ra\u0308a\u0308gib Priit Oks. \"Kohalikelt on kokku kogutud palju humoorikaid seiku, mis sel filmisuvel siinmail juhtus. Mo\u0303hk ja To\u0308lpa ehmatanud u\u0308he pa\u0308evavarga ausaks meheks vo\u0303i kuidas Ita Ever ka\u0308is Karksi so\u0308o\u0308klas piimasuppi so\u0308o\u0308mas. Neid lugusid jagub ja esimest korda jo\u0303uavad need lood ka laiema publikuni.\""}, {"text_idx": "#000010", "text": "Galerii: Urissaare kantrifestival meelitas kohale ligi 1500 ku\u0308lastajat"}, {"text_idx": "#000015", "text": "Eurovisioonifa\u0308nnid loodavad Liverpoolis na\u0308ha Olliet"}, {"text_idx": "#000017", "text": "Eik avaldas muusikavideo uuele singlile"}, {"text_idx": "#000018", "text": "Viljandi pa\u0308rimusmuusika festival toob u\u0308heks korraks kokku ansambli Va\u0308gilased"}, {"text_idx": "#000019", "text": "Eesti vo\u0303istleb Eurovisiooni teises poolfinaalis"}, {"text_idx": "#000024", "text": "Eesti Laulu finaal toob lavale kodumaise muusika suurkujud"}, {"text_idx": "#000029", "text": "Ultima Thule ta\u0308nab suurkontserdiga fa\u0308nne ning lahkunud ba\u0308ndiliikmeid"}, {"text_idx": "#000033", "text": "Galerii: Minimal Windi debu\u0308u\u0308talbumi esitluskontsert"}, {"text_idx": "#000035", "text": "Galerii: \"Eesti ma\u0308ngu\" avasaates astuvad vo\u0303istlustulle armastatud muusikud"}]